open-index/open-wikipedia-markdown huggingface dataset:
Kamidana

**Kamidana** (, ”kamialttari”) on japanilaisissa kodeissa pidettävä šintolaisten *[[kami]]en* palvontaan tarkoitettu alttari. Alttarilla voidaan pitää esimerkiksi amuletteja tai se voi olla tarkoitettu osiin jaetulle kamille (*bunrei*, katso artikkeli *[[kanjō]]*).

Kamidanan käyttäminen ei itsessään ole erityisen vanha tapa, vaikka se on nykyisin tärkeä elementti jokapäiväisessä šintolaisuudessa. Heian-kauden loppupuolella esi-isien henkien palvonta annettiin buddhalaisuuden tehtäväksi, ja palvonta tapahtui siten buddhalaisilla kotialttareilla (*[[butsudan]]*). Keskiajalta lähtien kamidana-alttareita alettiin kuitenkin käyttää osiin jaettujen kamien pyhittämiseksi erityisesti Isen pyhäkön kultin vaikutuksesta. Tapa yleistyi Edo-kaudella ja levisi yksityistalouksiin. Kamidanat eivät välttämättä kuitenkaan liity pyhäkköšintolaisuuteen, vaan niiden kohteet ja siten myös nimet voivat vaihdella; jos alttari on esimerkiksi omistettu Ebisu-kamille, sitä voidaan kutsua nimellä *Ebisu-dana*.

## Lähteet

## Aiheesta muualla
Siiri Siegberg

**Siiri Siegberg** (12. helmikuuta 1890 Hämeenlinna – 4. heinäkuuta 1940 Helsinki) oli suomalainen kirjallisuuden suomentaja ja sanakirjan tekijä.

Siegbergin vanhemmat olivat Alku Arthur Johannes Siegberg ja Hanna Sulamith Victoria Dahlgren.

Siegbergin vuonna 1925 toimittamasta *Suomalais-saksalaisesta pienoissanakirjasta* otettiin vuoteen 1961 mennessä 17 painosta. Siegberg suomensi lisäksi erityisesti norjalaista kaunokirjallisuutta. Hän suomensi myös Thomas Mannin romaanin *[[Buddenbrookit]]*.

## Teoksia
* *Suomalais-saksalainen pienoissanakirja*. WSOY 1925, 17. painos 1961

## Suomennoksia
* Knut Hamsun: *Saban kuningatar sekä muita kertomuksia*. Kustannus Oy Kirja, Helsinki 1914
* Jonas Lie: *Marjasuando*. WSOY 1916 (alkuteos *I Marjastilla*)
* Berdt Lie: *Judit-sisko*. Otava 1920
* Dikken Zwilgmeyer: *Uudessa kodissa: kertomus pikkutytöille*. Karisto 1920 
* Thora Holm: *Kotileipominen: koholeipää, munkkeja, pikkuleipiä, leivoksia y.m.*; suomeksi sov. Siiri Siegberg. Karisto 1922
* Jonas Lie: *Kurimus*. WSOY 1922 (alkuteos *En Malström*)
* Valdemar Bonsels: *Anje*. WSOY 1923 (alkuteos *Das Anjekind*)
* Cosmo Hamilton: *Hänen avioliittonsa: seuraelämä-romaani*. Karisto 1923
* Sigrid Undset: *Kristiina Lauritsantytär 1: Seppele*. WSOY 1923, 3. painos 1924, 4. painos 1938
* Sigrid Undset: *Kristiina Lauritsantytär 2: Emäntä*. WSOY 1923, 3. painos 1938
* Sigrid Undset: *Kristiina Lauritsantytär 3: Risti*. WSOY 1923, 3. painos 1938
* Jonas Lie: *Thomas Ross*. WSOY 1923
* Nataly von Eschstruth: *Virvatuli*. Karisto 1924 (alkuteos *Der Irrgeist des Schlosses*)
* Olav Duun: *Ummessa silmin*; Norjan "landsmaal"ista tekijän luvalla suom. Siiri Siegberg. WSOY 1925
* Thomas Mann: *Buddenbrookit: erään suvun rappeutumistarina*, 1–2 nidos. WSOY 1925, 8. painos 1990
* Sigrid Undset: *Pyhän Halvardin elämä ja ihmetyöt ja Viga-Ljot ja Vidgis*. WSOY 1925
* Sigrid Undset: *Olav Auduninpoika 1–2*. WSOY 1926
* August Blanche: *Kaupunginkartanon tyttö*: romaani. Karisto 1927
* Olav Duun: *Kaksoishäät*, Norjan "landsmaal"ista tekijän luvalla suom. Siiri Siegberg. WSOY 1925
* Olav Duun: *Omin neuvoin*. WSOY 1928
* Johan Skjoldborg: *Taistelun mies*: romaani. WSOY 1928 
* *Pyhä Genoveva: saksalainen kansankirja *; Ludwig Richterin puupiirroksin; P. Martin von Cochemin 1687 julkaisemasta laitoksesta suom. Siiri Siegberg. Karisto 1933

## Lähteet

## Aiheesta muualla
* Lauri Kiviniemen Sukupuu-tietokanta: Siegbergin perhetausta  Yksityinen sukusivusto (Archive.is)
Myyntiprosessi

**Myyntiprosessi** on tapa kuljettaa asiakasta tiettyjen vaiheiden läpi kohti tilausta. Myyntiprosessi on merkityksellinen sekä asiakkaalle, että myyjälle. Kun molemmilla osapuolilla on sama käsitys siitä, mitä tehdään missäkin vaiheessa, on osapuolilla mahdollisuus tehdä oma osuutensa oikea-aikaisesti ja laadukkaasti tähdäten mahdollisimman hyvään lopputulokseen kummankin osapuolen kannalta. 

Myyntiprosessin tavanomaisia vaiheita voivat olla esimerkiksi seuraavat vaiheet. 
* Digitaalinen ennakkovaikuttaminen, jossa asiakas saa tietoja toimittajasta ja palveluista digitaalisesti, esimerkiksi markkinointikampanjoiden tai tekoälyhakujen kautta. Tästä toimittajan markkinointi saa tiedon ja se välitetään toimittajan myyntiorganisaatioon liidinä, jonka perusteella myyntiorganisaatio ottaa yhteyden asiakkaaseen.
* Ensikontakti, jossa selvitetään asiakkaan perustarpeita oman tarjonnan näkökulmasta
* Tapaaminen ja asiakastarpeiden kartoitus (kvalifiointi)
* Tarjousvaihe, jossa asiakkaalle tehdään tarjous
* Sopimusneuvottelu, jossa asiakkaan kanssa pyritään pääsemään sopimukseen
* Tilaus/Häviö

Jokainen yritys suunnittelee oman myyntiprosessinsa omista lähtökohdistaan ja tarpeistaan. Joissakin tapauksissa myyntiprosessi kestää kuukausia, joissakin tapauksissa koko prosessi käydään läpi yhden asiakaskäynnin aikana. 

Riippuen asiakkaiden tarpeista ja myytävistä ratkaisuista, voidaan prosessiin sisällyttää esim. koekäyttö, tarjouksen esittely johdolle jne. 

Myyntiprosessi auttaa myös myyjää hahmottamaan kaupankäynnin tilannetta ja tekemään oikeita asioita oikeaan aikaan. 

Koska myyntiprosessi on yleensä kallis, on tärkeää tehdä päätös myyntiprosessin aloittamisesta. Kvalifiointi on tällöin avainasemassa. Mikäli kvalifiointi ei anna suotuisaa tulosta, myyntiprosessia ei ole syytä käynnistää. 

Kaikki myyntiprosessissa mukana olevat myyntimahdollisuudet muodostavat *myyntiputken*. 

## Katso myös

* Asiakkuudenhallinta (CRM)
Liikuntahalli

**Liikuntahalli** tai **urheiluhalli** on halli, jossa voi harrastaa liikuntaa. Liikuntahallissa voi olla juoksuratoja, kuntosali, pelikenttä, telinevoimistelurata tai tekonurmea, jossa pystyy pelaamaan esimerkiksi jalkapalloa tai muita pallopelejä. Hallin tarkoitus on ensisijaisesti suojata sisällään tapahtuvaa toimintaa sään ja muiden ulko-olosuhteiden vaihtelulta.
Acasta-luokka (hävittäjä)

**Acasta-luokka** oli Britannian kuninkaallisen laivaston alusluokka, jonka muodostivat vuosien 1911-1912 laivasto-ohjelmassa tilatut 20 hävittäjää. Luokka nimettiin lokakuussa 1913 uudelleen K-luokaksi, jolloin osalle aluksista varattiin K-kirjaimella alkavat nimet. Varattuja nimiä ei kuitenkaan koskaan otettu virallisesti käyttöön. ensimmäisessä maailmansodassa aluksista seitsemän tuhoutui. Jäljelle jääneet myytiin romutettavaksi pian sodan päätyttyä.

## Suunnittelu
Luokan alukset olivat suurempia ja raskaammin aseistettuja kuin edeltäneet Acorn- ja Acheron-luokkien alukset. Niiden uppouma oli lisääntynyt lähes 25 prosenttia ja aiemmin käytetyt erikaliiperiset tykit oli korvattu neljän tuuman tykeillä. Lisäksi aiemmin käytössä ollut nelituumainen käytti kartussilaukauksia, mutta luokan aluksille asennetut tykit messinkihylsyihin valmiiksi ladattuja ammuksia. Tykit asennettiin etukannelle ja kummallekin laidalle torpedoputkien etupuolelle.

Aluksilla oli kolme savuhormia, joista etummainen oli pitkä ja kapea, toinen lyhyt ja paksu ja kolmas saman mittainen kuin toinen, mutta ohuempi. Etummainen torpedoputki oli asennettu kahden taaimman savuhormin väliin.

Luokan aluksista kaksitoista oli Amiraliteetin suunnittelemia standardialuksia ja loput kahdeksan valmistajien modifioimia.

## Palvelus
Ensimmäisen maailmansodan alusta vuoden 1916 puoleen väliin luokan alukset olivat Suuren laivaston 4. hävittäjälaivueessa, jonk laivueenjohtajana oli *[[HMS Swift (1907)|HMS Swift]]*. Faulknor-luokan *[[HMS Tipperary]]* oli laivueenjohtajana Skagerrakin taistelussa, jossa neljä luokan aluksista tuhoutui ja yksi vaurioitui pahoin. Taistelun jälkeen luokan alukset siirrettiin Humberiin ja edelleen  vuoden lopulla Portsmouthiin, kunnes ne hajaantuivat 6. hävittäjälaivueeseen, Doverin partio-osastoon ja Devonportiin. Kaikki jäljellä olleet alukset romutettiin 1921.

## Alukset

## Lähteet

*
*
*

### Viitteet
American League

**American League of Professional Baseball Clubs**, tai yksinkertaisesti American League (AL), on toinen kahdesta liigasta, jotka muodostavat Major League Baseballin  Yhdysvalloissa ja Kanadassa. Se kehittyi Western leaguesta, suurten järvien alueella toimineesta ns. minor leaguesta, ja sai lopulta Major League aseman. Liigaa kutsutaan usein lempinimellä Junior Circuit, koska se nostettiin Major League asemaan vuonna 1901, 25 vuotta National Leaguen (*Senior Circuit*) muodostamisen jälkeen. American Leaguen mestari pelaa World Series -sarjan  National Leaguen mestaria vastaan kauden päätteeksi. Vuoden 2019 jälkeen American League joukkueet ovat voittaneet 66 World Seriesiä kaikkiaan 115:stä vuodesta 1903, ja 27 näistä on ottanut New York Yankees. Yankees on voittanut 40 American Leaguen mestaruutta, eniten liigan historiassa, jonka jälkeen tulevat Oakland Athletics (15) ja Boston Red Sox (14). Liigan hallitseva mestari on Houston Astros, joka voitti kaudella 2019, hävite kuitenkin World Seriesin.

## Western Leaguen voittajat
* 1885 Indianapolis Hoosiers
* 1886 Denver
* 1887 Topeka Golden Giants
* 1892 Columbus
*1894 Sioux City Cornhuskers
*1895 Indianapolis Indians
*1896 Minneapolis Millers
*1897 Indianapolis Indians
*1898 Kansas City Blues 
*1899 Indianapolis Indians

## Liigamestarit 1900-1968

Vuodesta 1969 lähtien liigamestaruus on ratkaistu loppuottelusarjalla.

## Lähteet
Myyntiputki

**Myyntiputki** () visualisoi teoreettisen asiakaspolun ensitapaamisesta aina ostopäätökseen saakka. Myyntiputki kuvaa asiakasprospektien arvon ajan funktiona. Myyntiputken aika-akseli jaksotetaan usein myyntiprosessin tai asiakaspolun vaiheiden mukaan. 

Myyntiputken hallinnalla viitataan myynnin johdon tehtäviin, joilla pyritään:
* parantamaan myynnin ennustettavuutta myynnin eri vaiheissa
* kasvattamaan myyntiä tunnistamalla myyntiprosessin kapeikkoja

Useimmat CRM-järjestelmät sisältävät työkaluja myyntiputken hallintaan ja visualisointiin. Kehittyneisiin CRM-järjestelmiin on myös liitettävissä erillisiä työkaluja helpottamaan myyntiputken analysointia.
Vasta kohta

**Vasta kohta** on rap-artisti Matinpojan 13. lokakuuta 2010 julkaistu ensimmäinen studioalbumi. Sen julkaisi Yellowmic Records. Albumin ensimmäiset näytekappaleet, "Meillä" ja "Kunnon poika", julkaistiin keväällä 2010. Kappaleesta *[http://www.youtube.com/watch?v=PSxSWB0fHXc Ku sä leijut siel]* on julkaistu musiikkivideo. Levystä on tehty myös teaseri.

## Kappaleet
# 1ntro (skrätsit Leo Luxxxus)
# Seuraa Vaa
# Meillä
# Sä et tiedä, vielä
# Kunnon poika (taustalaulu Lopez C.)
# Tänä päivänä (taustalaulu Jessica Lång & Linda Ilves)
# Miten teet sen (mukana Elfunkk)
# Reppu selässä
# Joulutunnelmaa
# Eri kuorissa
# Kuka se olikaa
# Sattumaa satumaassa (mukana Linda Ilves)
# Rauhanlinnut (mukana Juno)
# Ku sä leijut siel (mukana Pyhimys)
# 2010 (mukana Jessica & Linda)
# Hameen alle (mukana Juno, Okku, VilleGalle, Jessica & Linda)
# Etsin & löydän
# 0utro

## Biitit
* Leo Luxxxus: 1, 2, 16
* eL: 3, 4, 5, 11, 12, 14, 17, 18
* Janne K: 6, 9, 10, 13
* Elfunkk: 7, 15
* eL & Matinpoika: 8

## Arvostelut
* Tuoreet Platat: 

## Lähteet
Tanskan alueet

**Tanskan alueet** () ovat Tanskan aluehallinnon laajimpia yksiköitä. Ne syntyivät 1. tammikuuta 2007 voimaan astuneen Tanskan kuntauudistuksen yhteydessä, jolloin koko Tanskan aluehallinto uudelleenorganisoitiin korvaamalla entiset 16 lääniä () nykyisillä viidellä alueella. Samalla myös kuntien määrä väheni 271 kunnasta 98 kuntaan.

## Lähteet
Myyntiennuste

**Myyntiennusteella** yritys pyrkii arvioimaan tulevia tilauksia ja kassavirtaa. Myynnin ennustamisessa on useita erilaisia tapoja kuten
* Ennuste, joka pohjautuu menneeseen myyntiin
* Ennuste, joka pohjautuu myyntiputkessa oleviin myyntimahdollisuuksiin

Projektimyynnissä (eli myyntiprosessi on useita viikkoja ja sisältää erilaisia vaiheita) myyntiputki on luonnollinen tapa tuottaa myyntiennuste. Menneisyyteen katsominen (esim. viime vuoden tiedot) ei ole välttämättä oikea tapa, koska myyntiputkessa ovat nimenomaan ne myyntimahdollisuudet, joista kaupaa voi syntyä. Jos myyntiputki on tyhjä, on kauppojen saaminenkin miltei mahdotonta. 

Tulevien tilausten ennustamisessa on käytössä kaksi päämenetelmää. 

Myyntiprosessiin sidottu myyntiennuste

Myyntiprosessiin sidottu myyntiennuste käyttää kaupan todennäköisyyttä arvioitaessa tulevaa myyntiä. Jokaisella vaiheella (esim. Tarjousvaihe) on oma todennäköisyytensä, jolla kaupan arvoa painotetaan. Jos esim. tarjousvaiheen todennäköisyys on 30 %, se tarkoittaa, että kaikista tehdyistä tarjouksista 30% päätyy tilaukseksi ja 70 prosenttia hävitään kilpailijoille tai kaupat eivät jostakin syystä toteudu ollenkaan.
Richard F. Heck

**Richard F. Heck** (15. elokuuta 1931 Springfield, Massachusetts – 10. lokakuuta 2015 Manila, Filippiinit) oli yhdysvaltalainen kemisti ja Nobelin kemianpalkinnon saaja. Hänen mukaansa on nimetty Heck-reaktio.

## Ura
Heck valmistui maisteriksi Kalifornian yliopiston Los Angelesin kampusyliopistosta (UCLA) 1952. Valmistumisensa jälkeen hän jatkoi UCLA:ssa tutkijana, ja hän tutki Saul Winsteinin kanssa aryylisulfonaattien solvolyysia. Valmistuttuaan tohtoriksi Heck muutti Sveitsiin ja aloitti työt Zürichin teknillisessä korkeakoulussa, jossa hän tutki edelleen aryylisulfonaattien solvolyysia Vladimir Prelogin kanssa.

Sveitsistä Heck palasi Winsteinin ryhmään UCLA:an. Hän siirtyi Hercules Powder -yritykseen vuonna 1956. Vuonna 1971 hän liittyi Delawaren yliopiston henkilökuntaan. Yliopistossa hän jatkoi palladiumiin liittyviä tutkimuksiaan. Monista reaktioista, joita Heck kehitti Delawaressa, merkittävin oli alkeenin ja aryylihalidin kytkentäreaktio. Heckin ansiosta muut tutkijat onnistuivat kehittämään muita palladiumkatalysoituja reaktioita.

Heck jäi eläkkeelle 1989. Vuonna 2004 Delawaren yliopiston kemian ja biokemian laitokselle Richard F. Heck lehtoraatin, jonka avausluonnon Heck piti itse. Vuonna 2006 hänelle myönnettiin Yhdysvaltain kemian seuran Herbert C. Brown -palkinto. Heck, Ei-ichi Negishi ja Akira Suzuki palkittiin Nobelin kemianpalkinnolla lokakuussa 2010 työstä palladiumin käytöstä ristikytkentäreaktioissa.

Heck muutti vuonna 2006 Filippiineille filippiiniläissyntyisen vaimonsa kanssa. Hän kuoli Manilassa 10. lokakuuta 2015 sairastettuaan useita vuosia.

## Lähteet
Kansainyhteisön kisat 2002

**Kansainyhteisön kisat 2002** olivat järjestyksessään 17. Kansainyhteisön kisat. Ne järjestettiin Manchesterissa, Englannissa 25. heinäkuuta – 4. elokuuta 2002. Kilpailut olivat laajin Britannissa järjestetty usean lajin urheilutapahtuma: osallistuneita joukkueita oli 72, urheilijoita noin 3&nbsp;600 ja urheilumuotoja 17. Suurin joukkue oli Englannilla, 430 urheilijaa ja pienin Montserratilla, vain yksi urheilija. Niue osallistui Kansainyhteisön kisoihin ensimmäisen kerran.

Kansainyhteisön kisojen ohjelmassa olivat ensimmäisen kerran maastopyöräily, pöytätennis, triathlon ja naisten painonnosto. Virallisessa kilpailuohjelmassa oli ensimmäisen kerran myös kymmenen vammaisurheilutapahtumaa. Naisten osuus urheilijoiden kokonaismäärästä oli ennätyksellisen suuri, 41 prosenttia. Kilpailujen avajaiset, päättäjäiset, yleisurheilukilpailut ja rugby-7-ottelut järjestettiin City of Manchester Stadiumilla. 

Vuoden 2002 Kansainyhteisön kisojen menestyksekkäin maa oli Australia, joka menestyi etenkin uinnissa, pyöräilyssä, yleisurheilussa ja joukkuelajeissa. Englanti ja muut Britteinsaarten joukkueet saavuttivat menestystä yleisurheilussa, judossa, nyrkkeilyssä ja squashissa. Kuala Lumpurin kisoissa 1998 seitsemän kultamitalia saanut Intia voitti nyt 30 kultaa. Asukaslukuun suhteutettuna menestyksekkäin maa oli Nauru, joka sai 15 mitalia.

Vuoden 2002 Kansainyhteisön kisojen menestynein urheilija oli uimari Ian Thorpe, joka voitti kuusi kultamitalia ja teki kaksi maailmanennätystä. Eteläafrikkalaisuimari Natalie du Toit, joka oli menettänyt vasemman jalkansa polvesta alaspäin moottoripyöräonnettomuudessa 2001, voitti kultaa monivammaisten 50 ja 100 metrin vapaauinnissa ja sijoittui lisäksi kahdeksanneksi yleisen sarjan 800 metrin vapaauinnissa. Hänet valittiin kilpailujen huomattavimmaksi urheilijaksi. Yleisurheilussa Debbie Ferguson voitti kultaa 100 ja 200 metrin juoksussa sekä Bahaman joukkueen jäsenenä 4&nbsp;×&nbsp;100&nbsp;metrin viestissä. Kim Collins saavutti miesten 100 metrillä St. Kitts ja Nevisin kaikkien aikojen ensimmäisen arvokilpailuvoiton ja Paula Radcliffe voitti ylivoimaisesti 5&nbsp;000 metrin juoksun.

## Mitalitaulukko
Lähde: gameslegacy.co.uk

## Lähteet
Frans A. Salojärvi

**Frans Aleksander Salojärvi** (sukunimi aik. *Neffling*; 2. toukokuuta 1870 Kärkölä – 18. maaliskuuta 1941 Kangasniemi) oli suomalainen kansakoulunopettaja ja kirjailija. Hän käytti nimimerkkejä *F.S-i* ja *S-oj-i*.

Salojärven vanhemmat olivat koulumestari Mikko Neffling ja Maria Ulrika Forsman. 

Salojärvi toimi johtajaopettajana Kangasniemen Hokan koulussa 1904–1937. Hänen vaimonsa Iida Salojärvi toimi koululla tyttöjen käsityön opettajana. Salojärvi oli perustamassa 1908 Hokan osuuskassaa ja *Hokan Höyrymyllyosuuskuntaa*. Salojärvi toimi myös osuuskassan kirjanpitäjänä. 

Salojärvi kirjoitti runoja ja oli mukana Kangasniemen suojeluskuntatoiminnassa. Hän sanoitti Armas Nymanin säveltämän *Kangasniemen laulun*. 

## Teoksia
* *"Tohvelin alla" : laulun ja soiton sekainen yksinpuhelu*, kirjoitti S-oj-i. Näytelmäkirjallisuutta n:o 112.     U. W. Telén & C:o, Kuopio 1909    
* *Kahden vuosikymmenen varrelta : kertomus Kangasniemen osuuskaupan vaiheista 1906-1927*.   Kangasniemen osuuskauppa, Mikkeli 1927
* *Kangasniemen suojeluskunnan marssi*.    Mikkeli 1930
* *"Päiväkäsky" kotoisille sankar-vainajille*, kirj. F. S-i. Lausuttu presidentti-vierailun yhteydessä Kangasniemen sankaripatsaalla 7. VII. 33.    Kangasniemen suojeluskunta, Mikkeli 1933

## Lähteet
* 
* Suku Forum : Kuusinen ja Neffling: Salojärven vanhemmat ja sisarukset
* Jukka Joutsi : Kangasniemen Hokan kylän historiaa
The Fool (taiteilijaryhmä)

**The Fool** oli hollantilainen 1960-luvun psykedeelinen design-kollektiivi ja yhtye. Ryhmän värikkäässä taiteessa on fastastisia ja mystisiä teemoja. Nimi on otettu tarot-kortista.

Alun perin ryhmään kuuluivat taiteilijat Marijke Koger ja Simon Posthuma. Myöhemmin siihen liittyivät Barry Finch ja Josje Leeger. Ryhmä suunnitteli esiintymisasuja ja albumikansia 1960-luvun brittiyhtyeille. Tunnetuin ryhmän asuja käyttänyt yhtye on The Beatles. Muita olivat esimerkiksi Procol Harum ja The Hollies. The Fool suunnitteli The Beatlesin Apple Records -yhtiöön kuuluneen vaatekaupan malliston. Yksittäisistä kohteista tunnetuimpia on Eric Claptonin Cream -yhtyeessä käyttämä Gibson SG -kitarayksilö. Se oli osa yhtyeelle Yhdysvaltain kiertueelle tehtyä kokonaisuutta, sillä myös Jack Brucen Fender Bass VI ja Ginger Bakerin rummusto saivat vastaavan maalauksen.

The Beatlesin Sgt. Pepper's Lonely Hearts Club Band -albumin sisäkansi on ryhmän suunnittelema. The Fool suunnitteli myös Brian Epsteinin Savile -teatterin lavasteet.

## Katso myös
*Psykedeelinen taide
*Psykedeelinen rock

## Lähteet
Eiichi Negishi

**Eiichi Negishi** (, 14. heinäkuuta 1935  – 	6. kesäkuuta 2021) oli japanilainen kemisti, joka palkittiin Nobelin kemianpalkinnolla lokakuussa 2010 Richard F. Heckin ja Akira Suzukin kanssa palladiumin käyttöä ristikytkentäreaktioiden katalyyttinä koskevista tutkimuksista.

## Lähteet
Gerson

**Gerson**- tai  **Gérson** -nimisiä henkilöitä ovat:

## Gerson sukunimenä
* Barry Gerson (s. 1939, Philadelphia), yhdysvaltalainen elokuvaohjaaja
* Betty Lou Gerson (1914–1999), yhdysvaltalainen näyttelijä
* Christian Gerson, *Geršon ben Meir Biberach* (1567–1622), juutalainen käännynnäinen ja teologi
* Dan Gerson (1966–2016), yhdysvaltalainen käsikirjoittaja ja ääninäyttelijä
* Dora Gerson (1899–1943), saksalainen näyttelijä ja laulaja
* Georg Hartog Gerson (1788–1944), saksalainen lääkäri
* Hans Gerson (1881–1931), saksalainen arkkitehti
* Herrmann Gerson (1813–1861), saksalainen yrittäjä
* Horst Karl Gerson (1907–1978), saksalais-hollantilainen taidehistorioitsija
* Israel Gerson (1786–1872), juutalainen kauppias
* Jean Gerson (1363–1429), ranskalainen teologi, mystikko ja Pariisin yliopiston kansleri 
* Lars (Christian Krogh) Gersog (s. 1990), luxemburgilais-norjalainen jalkapalloilija 
* Michael Gerson (1964–2022), yhdysvaltalainen toimittaja ja poliittinen puheenkirjoittaja
* Oskar Gerson (1886–1966), saksalainen arkkitehti
* Wojciech Gerson (1831–1901), puolalainen taidemaalari

## Gerson tai Gérson etunimenä:
* Gérson de Oliveira Nunes, *Gérson* (s. 1941), brasilialainen jalkapalloilija ja maailmanmestari
* Gerson Rodrigues (s. 1995), luxemburgilainen jalkapalloilija
* Gerson Santos da Silva, *Gerson* (s. 1997), brasilialainen jalkapalloilija
* Gerson Victalino (1959–2020), brasilialainen koripalloilija.
P*skaa jatsia

**P*skaa jatsia** on tamperelaisen rap-yhtye Joustavan Moraalin 2. kesäkuuta 2010 julkaistu ensimmäinen albumi.

## Kansi
Albumista julkaistiin neljä erilaista kantta. Suosituin vaihtoehto päätyi albumin viralliseksi kanneksi. Virallinen kansi mukailee amerikkalaisen rap-artisti Raekwonin *[[Only Built 4 Cuban Linx...]]* -albumin kantta.

## Kappaleet
# 
# 
# 
# 
# 
# 
# 
# 

### Tuottajat
* Otto M.: 1, 4, 6
* Otto M. ja IPA: 2, 5
* Sammy Sose: 3, 7

## Arvostelut
* Tuoreet Platat: 

## Lähteet

## Aiheesta muualla
* Kappaleen "Intro" musiikkivideo YouTubessa
Anchorage Island

**Anchorage Island** voi tarkoittaa:

*saarta Etelämantereella
*saarta Uudessa-Seelannissa
*saarta Cookinsaarilla
*saarta Kanadassa
Miesten Ykköspesis-kausi 1992

Pesäpallon Ykköspesiksen kausi 1992 oli kahdestoista ykkössarjakausi pesäpallossa. Muhoksen Pallo-Salamat voitti sarjan ja nousi Superpesikseen kesäksi 1993.

## Ykkössarja

### Runkosarja

### Ottelut pääsystä Superpesiskarsintaan

**Ottelut putoamisesta Suomensarjaan**

Muhoksen Pallo-Salamat nousi SM-sarjaan. Manse ja Pattijoki karsintaan Superpesiksen 12.-13. sijoittuneiden kanssa. Suomensarjaan putosivat Kuusankoski, Puurtila ja Kouvola. Tilalle nousivat Suomensarjan lohkovoittajat: Halsuan Toivo, Joensuun Maila ja Ikaalisten Tarmo.

Runkosarjan lyöjätilaston voitti Nurmon Tomi Martikkala 8+61=69. Paras etenijä oli Muhoksen Timo Hannuniemi 48 juoksulla. Kärkilyöntitilaston voitti Jokioisten Jouni Kallio 184.

### Superpesiskarsinta

## Lähteet

* Arto Ojaniemi: Pesäpallon vuosikirja 1993
* http://mrasilainen.com/sarjat/ottelut/M_1-sarja_1981-2008.xls
Anchorage Island (Cookinsaaret)

**Anchorage Island** on saari Cookinsaarten atollin Suwarrowin läheisyydessä, sen eteläpuolella.

Toisen maailmansodan aikaan saarella toimi rannikkovartiosto, jonka rakennuksista on edelleen nähtävissä jäänteitä. Rannikkovartioisto lopettettiin vuonna 1952. Suwarrosta tuli kansallispuisto 1978 ja puiston hoitajat asuivat vuoteen 1998 saakka Anchorage Islandilla.

## Lähteet
TheFreeDictionary.com

**TheFreeDictionary.com** on pääosin ilmainen onlinesanakirja ja -tietosanakirja. Sivusto sisälsi lokakuussa 2010 seuraavat osat:
*sanakirja englanniksi ja 13 muulla kielellä
*asiasanasto 
*lääketieteellinen sanakirja
*lakisanasto
*rahoitussanasto
*Akronyymisanakirja
*Idiomisanakirja
*tietosanakirja
*Wikipedia
*Hutchinson Encyclopedia (vain osittain ilmainen)

Sivusto ilmoittaa käyttävänsä monia tekijänoikeudella suojattuja lähteitä, kuten *[[The American Heritage Dictionary of the English Language]]*, *[[Britannica Concise Encyclopedia]]*, *[[The Columbia Electronic Encyclopedia]]*, *[[Collins Thesaurus of the English Language]]*, ynnä erikoistuneita laki-, talous- ja muita sanakirjoja.. Sivusto sisältää myös GFDL-lisenssillä julkaistuja kopioita Wikipedian artikkeleista. Sivusto ei kuitenkaan peilaa Wikipediaa ajantasaisesti, vaan artikkelien kopiot saattavat olla melko vanhoja.

Vuonna 2003 aloittanutta sivustoa ylläpitää online-hakuteoksia tarjoava yhdysvaltalainen Farlex Inc.

## Lähteet

## Aiheesta muualla
*About - The Free Dictionary
*Farlex
Matteus-vaikutus

**Matteus-vaikutus** tai **Matteus-efekti** () tarkoittaa etujen kasautumista niille, joilla niitä on jo ennestään. Nimitystä käytti ensi kertaa yhdysvaltalainen sosiologi Robert K. Merton vuonna 1968. Nimitys tulee Uuden testamentin Matteuksen evankeliumin jakeesta 25:29: ”Jokaiselle, jolla on, annetaan, ja hän on saava yltäkyllin, mutta jolla ei ole, siltä otetaan pois sekin mitä hänellä on.”

Merton käytti termiä kuvaillessaan tilannetta, jossa esimerkiksi jo ansioituneet tiedemiehet saavat lisää kunniaa itselleen siinä missä tuntemattomammalta tiedemieheltä jää mahdollisesti saamatta kunnia vastaavasta työstä. Nimitystä on käytetty myös etenkin kasvatustieteissä kuvaamaan ilmiötä, jossa kuilu hyvien ja huonojen oppilaiden välillä kasvaa kehityksen myötä.

## Katso myös
* Matilda-ilmiö

## Aiheesta muualla
*
*
Penumbra: Black Plague

**Penumbra: Black Plague** on Frictional Gamesin kehittämä ja Paradox Interactiven vuonna 2008 julkaisema ensimmäisen persoonan selviytymiskauhupeli, joka on jatkoa **. Peli on julkaistu OS X:lle, Linuxille ja Windowsille.

*Overturesta* poiketen *Black Plaguessa* hortoilee pimeillä käytävillä koirien sijasta tartunnan saaneita tiedemiehiä ja muita olioita.

## Juoni

*Black Plague* jatkaa *Overturen* tarinaa. Isäänsä etsivä Philip herää huoneessa, joka sijaitsee hylätyssä tutkimuslaboratoriossa. Juonen alkuvaiheessa Philipin päähän tunkeutuu Clarence-sedäksi itseään kutsuva olio, jolla on todella kieroutunut huumorintaju. Yhdessä vaiheessa peliä Clarence keksii, kuinka hän voi manipuloida Philipin aivoja. Philip tapaa tietokoneen välityksellä Amabelin, joka pyytää Philipiä auttamaan häntä. Matkan varrella Philip kohtaa erilaisia olioita, ja valtavan madon. (Grey rock worm) Hän tappaa vahingossa Amabelin Clarencen takia ja tekee vastaviruksen Clarenceen.

## Lähteet
* Pelit 3/2008

## Aiheesta muualla

* Penumbra-tietokonepelisarjan viralliset verkkosivut
Waiting for the End

**Waiting for the End** on Linkin Parkin neljännen studioalbumin, *[[A Thousand Suns]]* toinen single, joka julkaistiin 1. lokakuuta 2010. Musiikkivideon kappaleeseen on ohjannut Joe Hahn, ja se esitettiin ensimmäisenä Music Televisionilla 8. lokakuuta 2010.

"Waiting for the End" yhdessä viiden muun kappaleen kanssa *A Thousand Suns* -albumilta ovat ladattavissa "Linkin Park Track Pack" -pakettina Guitar Hero: Warriors of Rock -videopeliin. Paketti julkaistiin 19. lokakuuta 2010.

## Taustaa
Kappaleessa on vähän kitaransoittoa, ja se eroaa monista aiemmista Linkin Parkin singleistä. Kappale soi CBS-kanavalla CSI-sarjan jaksossa 14. lokakuuta 2010.

## Kappalelista

## Listasijoitukset
"Waiting for the End" debytoi Billboard Hot 100 -listan sijalla 96 albumin julkaisun aikaan, ja palasi listalle uudestaan singlen julkaisun jälkeen sijalle 95. Parhaimmillaan kappale on ollut listan sijalla 42.

## Lähteet
Álvaro Vázquez

**Álvaro Vázquez García** (s. 27. huhtikuuta 1991 Badalona, Espanja) on espanjalainen jalkapalloilija. Hän on pelipaikaltaan hyökkääjä. Hän on edustanut Espanjan Primera Divisiónissa Espanyolia ja Getafea sekä Englannin Valioliigassa Swansea Cityä. Hän on vuodesta 2021 pelannut Intiassa.

## Seurajoukkueura
Vázquez on Espanyolin kasvatti. Kesällä 2010 edustusjoukkueen päävalmentaja Mauricio Pochettino valitsi hänet mukaan joukkueen harjoituskaudelle. Hän palasi kuitenkin ennen kauden alkua takaisin Tercera Divisiónissa pelanneeseen Espanyolin reservijoukkueeseen. Lopulta hän teki ensiesiintymisensä edustusjoukkueessa 22. syyskuuta 2010 vierasottelussa Real Madridia vastaan. Seuraavalla sarjakierroksella Osasunaa vastaan hän onnistui tekemään ensimmäisen maalinsa maan pääsarjassa Primera Divisiónissa.

Kesällä 2011 Pablo Osvaldon siirryttyä Italiaan, Vázquez nousi joukkueensa ykköskärjeksi. Tammikuussa 2012 hän onnistui tekemään neljän päivän sisällä kahdessa ottelussa yhteensä neljä maalia. 8. tammikuuta 2012 hän tasoitti lukemat 1–1:een ottelussa Barcelonaa vastaan ja myöhemmin viikolla pelatussa Copa del Reyn ottelussa Córdobaa vastaan hän teki hattutempun.

## Lähteet

## Aiheesta muualla
* Álvaro Vázquezin esittely Espanyolin kotisivustolla 
* Álvaro Vázquezin tilastot BDFutbol-sivustolla
Abelin lause

**Abelin lause** on matematiikan lause, joka käsittelee potenssisarjojen suppenemista. Lause on nimetty kehittäjänsä, norjalaisen matemaatikon Niels Henrik Abelin, mukaan.

## Lause
Olkoon

:\sum_{k=0}^{\infty} a_k (x-x_0)^k\!

potenssisarja, missä a_0,a_1,a_2,...\! ja x_o\! ovat reaalilukuisia vakioita ja x_0\! sarjan kehityskeskus.

Abelin lauseen mukaan:

i) Jos potenssisarja suppenee eräällä x=x_1 \neq x_0\!, niin se suppenee itseisesti jokaisella reaaliluvulla x\!, jolle |x-x_o|, eli joka on lähempänä lukua x_0\! kuin luku x_1\!.

ii) Jos potenssisarja ei suppene itseisesti eräällä x=x_2\!, niin se hajaantuu jokaisella reaaliluvulla x\!, jolle |x-x_o|>|x_2-x_0|\!, eli joka on kauempana luvusta x_0\! kuin luku x_2\!.

## Lähteet

## Kirjallisuutta
*
Pirttimäki (Espoo)

**Pirttimäki** on Helsingin kaupungin omistama 430 hehtaarin laajuinen ulkoilualue Espoon Kunnarlan ja Nuuksion alueella. Se on alkujaan Dahlbacka-niminen metsätila, jonka kaupunki osti vuonna 1946. 

Pirttimäki sijaitsee Bodominjärven ja Nuuksion Pitkäjärven välisellä alueella. Alueelle tyypillisiä ovat suuret korkeuserot, ja siellä on jyrkkiä kalliorinteitä, mutta myös useita pieniä järviä, lampia ja soita. Luoteessa Pirttimäkeen liittyy niin ikään Helsingin kaupungin omistuksessa oleva Karjakaivon ulkoilualue Solvallan urheiluopiston läheisyydessä.

Pirttimäen itäosassa, Kunnarlantien varrella Bodomjärven pohjoispään tasalla, on ulkoilumaja kahvioineen ja kerhohuoneineen. Sen välittömässä läheisyydessä on pysäköintialue, lasten leikkipaikkoja, pallokenttiä, sauna ja takkatupa. Alueella sijaitsevien lampien rannoilla on telttailualueita. Sulalammen (entisen Sultingsträskin) rannalla oli myös kahdella tulisijalla varustettu rakennus, johon pääsi tulistelemaan hyvin myös huonommalla kelillä. Pirttimäen ulkoilumajalta Solvallaan johtaa noin 7,4 kilometrin pituinen ulkoilutie. Seudulla on myös muita ulkoiluteitä ja -reittejä, mm. pääosin rakennettu reitti Oittaalle ja edelleen Bemböleen, Kasavuoreen ja Espoon keskuspuistoon.

Pirttimäen palveluihin liittyvää informaatiota sekä Espoon että Helsingin kaupungin verkkosivuilla ulkoilualueen sijaitessa Espoon kaupungin alueella mutta ollessa Helsingin kaupungin omistuksessa.

## Lähteet
* 

## Aiheesta muualla
* Espoon kaupungin hoitamat ladut 
* Helsingin kaupungin hoitamat ladut
Emävale

**Emävale** on rap-artisti Timo Pieni Huijauksen ensimmäinen studioalbumi. Albumin julkaisi Rähinä Records 3. marraskuuta 2010. Albumilla vierailevat Elastinen, Joniveli, Riku Rajamaa, Illi ja Gbrl, ja sen tuotannosta vastaavat muun muassa Elastinen, Janne K ja Snellmen. Albumin teko alkoi jo vuonna 2002, jolloin se kulki työnimellä ***Hustlaajapojan paluu***, jonka jälkeen työnimellä ***Takana loistava tulevaisuus***. Jälkimmäinen työnimi vaihdettiin, koska kävi ilmi, että Timo T. A. Mikkonen on julkaissut samannimisen kirjan. *Emävale* nousi parhaimmillaan 11. sijalle Suomen virallisella albumilistalla viikolla 45/2010.

## Kappaleet
# 
# 
# 
#  (mukana Gbrl)
#  (mukana Riku Rajamaa)
# 
#  (mukana Joniveli)
# 
# 
# 
# 
# 
# 
#  (mukana Koala Kläk)
#  (mukana Elastinen)
#  (mukana Illi)

## Lisätietoja kappaleista
"Tee mitä pitää" sisältää samplen Fintelligensin "Voittamaton" -kappaleesta. "Onnenpotkut" sisältää samplen Kapasiteettiyksikön "Mä pysyn liikkeessä" -kappaleesta. "Mun hattu" -kappaleen kertosäkeessä laulaa Tasis. "Pennist" sisältää samplen Asan "Hidastaa" -kappaleesta. "Kahdeksas veljes" sisältää samplen Fintelligensin "7 veljestä III" -kappaleesta. "Tuulimylly" päättää trilogian, jonka ensimmäinen osa on Uniikin *[[Aika ei venaa ketään]]* -albumilla, ja toinen osa Asan *[[Terveisiä kaaoksesta]]* -levyltä. "Vedä se yli" -kappaleella vierailee kokoonpano nimeltä Koala Kläk, jonka jäsenet ovat Timon lisäksi Elastinen ja Spekti.
 
## Tuottajat
* Elastinen: 1, 2, 4, 6, 7, 10, 12, 14, 15
* TK: 3, 8, 16
* Snellmen: 5, 11
* Ola: 9
* Janne K: 13

## Arvostelut
* Tuoreet Platat: 

## Lähteet
Moeve

**Moeve** on espanjalainen öljynjalostamoyritys. Yritys on perustettu vuonna 1929, ja sillä on 11&nbsp;000 työntekijää. Vuonna 2008 CEPSA oli öljynjalostamoyritysten sijalla 35., ja Euroopan yritysten laskutuksessa 10 joukossa.

## Aiheesta muualla

* Virallinen sivusto
HES

**HES** voi tarkoittaa:

* Hermiston Municipal Airport (IATA: HES), lentoasema Oregonissa
* HES Sairaankuljetus, suomalainen ensihoito- ja sairaankuljetuspalveluita tuottava yritys 
* hydroksietyylitärkkelys, synteettinen kolloidi.
Markku Konttinen

**Markku Konttinen** (s. 15. elokuuta 1963 Oulu) on suomalainen rockmuusikko. Hän on valmistunut puuartesaaniksi 1988 Oulussa.

## Musiikillisia ansioita
*20 kpl kellaribändiä 1973-1999 54 soittajaa, osa samoja.
*Rockin Suomen-mestaruus vuonna 1981 Joensuussa bändissä Kerjäläisarmeija, instrumenttina rummut
*Stalker LP ; Kultahiekkaa,"nimetön"rummut+rumpukone?
*18 kpl kellaribändikokoonpanoa
Coupvray

**Coupvray** on ranskalainen kunta, joka sijaitsee Île-de-Francen alueella Seine-et-Marnen departementissa vain noin 33 kilometriä itään Pariisin Notre Damen katedraalista.

Coupvrayn pinta-ala on 8,09 km² ja sen asukasluku oli 2&nbsp;790 vuonna 2007; väestötiheys noin 345 asukasta neliökilometrillä. Kunnan asukkaita kutsutaan ranskaksi nimellä *cupressiens*.

Brien tasangolla sijaitsevaa kuntaa halkoo vanha Morinjoen haaran uoma, jonka metsäiset savikkorannat ovat molemmin puolin noin 80 metriä korkeat. Louis Braillen kotitalon ja hänen muistomerkkinsä lisäksi kunnan nähtävyyksiin kuuluvat de Rohan -suvun linnan rauniot ja niitä ympäröivä metsäinen puisto. Kunnan eteläisimmässä osassa sijaitsevat 1990-luvulla rakennetun Eurodisney-huvipuiston suurimmat hotellit.

Coupvrayn kuuluisimpia asukkaita:

* Montbazonin herttua Hercule de Rohan (1568–1654) 
* kardinaali, Strasbourgin piispa ja kuningas Ludvig VI:n hovisaarnaaja Armand Gaston Maximilien de Rohan (1674–1749)
* Louis Braille (1809–1852), sokeille ja heikkonäköisille tarkoitetun braille- eli pistekirjoituksen kehittäjä.

## Lähteet

## Aiheesta muualla
*
*
Susu (makeinen)

**Susu** on Fazerin valmistama maitosuklaalla kuorrutettu riisimuroja ja toffeeta sisältävä makeinen. Susua on saatavilla 175 gramman makeispussissa, *Susu Original* sekä 19 gramman minipatukkana, *Susu Mini*. Alkuperäisen version valmistus aloitettiin vuonna 1975, jolloin sitä mainostettiin sloganilla "Susu maistuu niinkuin pusu, jonka antaa paras ystävä". Minipatukat tulivat myyntiin vuonna 2006. Susua löytyy myös joistain irtokarkkivalikoimista.
 
## Lähteet

## Aiheesta muualla
* YouTube: Fazer Susu TV-mainos 2012
* Sokeripommeja! (9/2010) (iltalehti.fi)
Entertainment Weekly

**Entertainment Weekly** oli yhdysvaltalainen viikoittain ilmestyvä aikakauslehti, joka käsittelee muun muassa elokuvia, televisio-ohjelmia, musiikkia, kirjoja ja populaarikulttuuria. Ensimmäinen numero julkaistiin 16. helmikuuta 1990.
Se on nykyisin olemassa vain verkkosivustona.

Lehden julkaisija oli Meredith Corporation, joka sai sen ostaessaan Time Inc. -yhtiön 2017. 
Syksyllä 2021 Meredith myi lehtensä IAC Inc.:n digitaalisen julkaisun divisioonalle Dotdash ja lehti lakkasi ilmestymästä 2022.

## Lähteet

## Aiheesta muualla
* Virallinen sivusto
Härkäjuoksu

**Härkäjuoksu** () on tapahtuma, joka järjestetään joka vuosi Pamplonassa, Espanjassa San Fermín -festivaalin yhteydessä. Juoksuun osallistuu vuosittain 2000–3500 uskalikkoa, joista pari sataa loukkaantuu.

## Tapahtumat

Sadat ihmiset juoksevat 800 metrin matkan Pamplonan kaduilla ja kujilla härkien edellä yrittäen pysyä mahdollisimman lähellä, mutta välttää härkien sarvet.  Ennen juoksun alkua härkiä ärsytetään ampumalla niiden selkään piikkejä.
Härät tapetaan myöhemmin härkätaistelussa.

## Kuolonuhrit

Vaikka loukkaantuneita on joka vuosi satoja, vain 15 ihmistä on kuollut vuoden 1911 jälkeen, jolloin San Ferminiä juhlittiin ensi kerran. Viimeisin kuolemantapaus sattui vuonna 2009.

## Lähteet

## Aiheesta muualla
*
Isohietasinappi

**Isohietasinappi** (*Diplotaxis tenuifolia*) on monivuotinen ristikukkaiskasvi. Laji tunnetaan myös nimillä villirukola, villirucola ja **sylvetta**. Sitä voidaan käyttää lehtivihanneksena.

Isohietasinappi esiintyy alkuperäisenä Keski- ja Etelä-Euroopassa sekä Turkissa. Tulokaslajina se on levinnyt paljon laajemmalle. Suomessa kasvi on uustulokas, joka luokitellaan satunnaiseksi, mutta luonnonvaraisena leviämiskykyiseksi lajiksi, joka joskus on säilynyt useita vuosikymmeniä. Isohietasinappia esiintyy Suomessa pääosin rannikkokaupungeissa ja se on kasvanut vanhastaan satamien painolastimailla.

## Lähteet

## Aiheesta muualla
* Kasviatlas 2021: Isohietasinapin (''Diplotaxis tenuifolia'') levinneisyys Suomessa.
Böömin ja Määrin jalkapallomaajoukkue

**Böömin ja Määrin jalkapallomaajoukkue** edusti Böömin ja Määrin protektoraattia jalkapallomaaotteluissa vuonna 1939. 
__notoc__
## Historiallinen tausta
Sotienvälisen Tšekkoslovakian jalkapalloliitto koostui viidestä kansallisuuksiin perustuvasta liitosta: tšekkoslovakialaisten, saksalaisten, juutalaisten, puolalaisten ja unkarilaisten jalkapalloliitoista. Slovakian julistauduttua itsenäiseksi kevättalvella 1939 Böömin ja Määrin jalkapalloliitto pysyi FIFA:n jäsenenä, mitä se on vielä tänäkin päivänä, vaikka alue olikin Saksan miehittämä. 

Böömin ja Määrin maajoukkue pelasi vuonna 1939 kuusi ottelua, joista FIFA laskee virallisiin tilastoihinsa kolme: Jugoslaviaa vastaan Prahassa 7-3, Ostmarkia eli Saksaan liitettyä Itävaltaa vastaan Prahassa 5-5 sekä Wrocławissa Saksaa vastaan 4-4. 
Vuonna 1940 astui voimaan matkustuskielto, minkä johdosta joukkue ei enää voinut pelata otteluita.

## Pelaajia
* Josef Bican, Slavia Praha
* Jaroslav Burgr, Sparta Praha
* Oldřich Nejedlý, Sparta Praha
* Vlastimil Kopecký, Slavia Praha
* Antonín Puč, Viktoria Žižkov

## Katso myös
* Böömin jalkapallomaajoukkue (1906−1908)
* Tšekkoslovakian jalkapallomaajoukkue (1920−1938, 1945−1993)
* Tšekin jalkapallomaajoukkue (1993−)

## Lähteet
* http://www.radio.cz/de/rubrik/sport/in-den-kriegsjahren-verlor-der-tschechische-fussball-den-internationalen-anschluss
* http://fotbal.idnes.cz/fot_reprez.asp?r=fot_reprez&c=A051207_115954_fot_reprez_ber
Jousiammunta Kansainyhteisön kisoissa 2010

**[[Kansainyhteisön kisat 2010|Kansainyhteisön kisoissa 2010]]** kilpailtiin jousiammunnassa toisen kerran kilpailujen historiassa. Ensimmäisen kerran laji oli ohjelmassa Brisbanessa 1982. Kilpailut käytiin Yamuna Sports Complexissa 4.–10. lokakuuta 2010. Ohjelmassa oli neljä lajia sekä miehille että naisille.

## Mitalistit
Lähde: cwgdelhi2010.org

### Miehet

### Naiset

## Lähteet
Ferran Adrià

**Ferran Adrià i Acosta** (s. 14. toukokuuta 1962) on katalonialainen ja espanjalainen kokki, jonka ravintola El Bulli Costa Bravalla oli yksi Euroopan parhaimmista.

Ferran Adrià aloitti uransa 1980-luvun alussa Hotel Playafelsissä Castelldefelsissä. Siellä hän oppi espanjalaisen ruoan laittamisen salaisuuksia. 19-vuotiaana asevelvollisena hän toimi kokkina. Vuonna 1984 hän pääsi El Bulliin. 18 kuukaudessa hän nousi pääkokiksi. El Bulli on saanut kolme Michelin-tähteä.

Adrià on julkaissut useita ruokakirjoja.

## Lähteet

## Aiheesta muualla

* Great Chefs Biography
* About.com Biography
* Interview with The Guardian
David Shire

**David Lee Shire** (s. 3. heinäkuuta 1937 Buffalo, New York) on yhdysvaltalainen teatteri- ja elokuvasäveltäjä ja lauluntekijä. Hän sai vuonna 1977 Grammy-palkinnon Saturday Night Fever – lauantai-illan huumaa -elokuvan soundtrack-albumista. Vuonna 1979 Shire sai parhaan laulun Oscar-palkinnon kappaleesta "It Goes Like It Goes" elokuvasta *[[Norma Rae]]*. Tony-palkinnon hän sai vuonna 1983 Broadway-musikaalista *Baby*.

Shiren ensimmäinen aviopuoliso oli näyttelijä Talia Shire, joka edelleen käyttää Shiren sukunimeä. Vuonna 1984 Shire avioitui näyttelijä Didi Connin kanssa.

## Lähteet

## Aiheesta muualla
* 
*
Sulkapallo Kansainyhteisön kisoissa 2010

**[[Kansainyhteisön kisat 2010|Kansainyhteisön kisojen 2010]]** sulkapallo järjestettiin Siri Fort Sports Complexissa 4.–14. lokakuuta 2010. Kilpailujen ohjelmassa olivat miesten ja naisten kaksin- ja nelinpeli, sekanelinpeli sekä yhteinen joukkuekilpailu. 

## Mitalistit

Lähde: cwgdelhi2010.org 

## Lähteet
Squash Kansainyhteisön kisoissa 2010

**[[Kansainyhteisön kisat 2010|Kansainyhteisön kisojen 2010]]** squash järjestettiin Intiassa New Delhissä Siri Fort Sports Complexissa 4.–13. lokakuuta 2010. Kilpailujen ohjelmassa olivat miesten ja naisten kaksin- ja nelinpeli sekä sekanelinpeli. 

## Mitalistit
Lähde: cwgdelhi2010.org 

## Lähteet
Pöytätennis Kansainyhteisön kisoissa 2010

**[[Kansainyhteisön kisat 2010|Kansainyhteisön kisojen 2010]]** pöytätennis järjestettiin Yamuna Sports Complexissa 4.–14. lokakuuta 2010. Kilpailujen ohjelmassa olivat kaksinpeli, nelinpeli ja joukkuekilpailu miehille ja naisille sekä sekanelinpeli. Naisten ohjelmassa oli lisäksi pyörätuoliluokan kaksinpeli 
.

## Mitalistit
Lähde: cwgdelhi2010.org 

## Lähteet
Tennis Kansainyhteisön kisoissa 2010

**[[Kansainyhteisön kisat 2010|Kansainyhteisön kisojen 2010]]** tennis järjestettiin R. K. Khanna Tennis Complexissa 4.–10. lokakuuta 2010. Laji oli ensimmäistä kertaa Kansainyhteisön kisojen ohjelmassa. Sarjoina olivat miesten ja naisten kaksin- ja nelinpeli sekä sekanelinpeli. 

## Mitalistit
Lähde: cwgdelhi2010.org 

## Lähteet
Muksunsiika

**Muksunsiika** (*Coregonus muksun*) on pohjoisessa Siperiassa elävä siian suvun kalalaji. Se elää Pohjoiseen jäämereen laskevien jokien verkkaan virtaavilla alajuoksuilla, suuremmissa järvissä kuten Taimyrissä sekä jokien estuaarien murtovedessä alle 6–10 promillen suolapitoisuudessa. Levinneisyysalue kattaa Siperian puoleiset joet Karanmereltä Laptevinmerelle, muun muassa Obin, Jenisein, Lenan, Janan, Indigirkan ja Kolyman vesistöt. Lajia on myös siirretty muualle Pohjois- ja Keski-Venäjälle alkuperäisen alueen ulkopuolelle.

Sukukypsäksi muksun kerkiää 6–14 vuoden ikäisenä, vajaan puolen metrin pituisena. Se viettää suuren osan vuotta murtovedessä, kaukanakin rannikosta, mutta nousee loppukeväällä jokiin, joiden koskipaikoilla se kutee jään tulon aikoihin loka-marraskuussa. Se hautaa munat pohjaan ja palaa sitten mereen. Poikaset kuoriutuvat vajaan puolen vuoden kuluttua keväällä.

## Katso myös
*Omulsiika
*Peledsiika

## Lähteet

## Aiheesta muualla
*C. muksun (Pallas, 1814) - муксун  Позвоночные животные России. www.sevin.ru
Verbier

**Verbier** on matkailu- ja talviurheilualue Lounais-Sveitsissä, Valais'n kantonissa, lähellä Martignyn kaupunkia. Verbier kuuluu Bagnesin kuntaan ja on sen suurin taajama. Verbierissä on noin 3&nbsp;000 asukasta.

## Maantiede
Verbier sijaitsee Drance-joen laakson itärinteellä, noin 1&nbsp;500 metrin korkeudessa. Verbierin ympärillä kohoavat Valais'n Alpit, korkeimmillaan lähes neljän kilometrin korkeuteen.  Lähimmät huiput ovat Mont Gelé ja Mont Fort.

## Talous
Verbier on Sveitsin tärkeimpiä matkailualueita. Verbier on sekä kesä- että talvimatkailualuetta retkeilyreitteineen, laskettelurinteineen ja kylpylöineen. Alueen vanhan elinkeinon, maatalouden, merkitys on vähentynyt lähes olemattomiin.

## Talviurheilukeskus
Verbierissä on 100&nbsp;km laskettelurinteitä ja 27 kpl erityyppisiä hiihtohissejä. Verbierin nimeä käytetään laajasti Ala-Valais'n talviurheilukeskusten markkinoinnissa:
* **4 Vallées**'n alue koostuu Verbierin ja Sionin välisestä, Rhônen eteläpuolisesta neljän joen (Drance de Bagnes, Borgne, Printse ja Fare) alueesta. Tällä "neljän laakson alueella" on hoidettuja rinteitä 412 kilometriä. Hiihtohisseillä pääsee aina 3&nbsp;300 metrin korkeuteen.
* **St. Bernard**in alueen hiihtokeskukset sijaitsevat Martignyn ja Ison Sankt Bernhardin solan välisellä alueella 

## Liikenneyhteydet
Verbieriin pääsee pohjoisesta, Martignyn kautta maanteitse tai rautateitse tai Italiasta, Sankt Bernhardin tunnelin kautta, tulemalla ensin Le Châbleen, Bagnesin kunnan keskustaajamaan, josta on serpentiinitie ja köysirata ylös kylään.

## Lähteet
*Verbierin matkailusivut
*Bagnesin kunnan sivut
*Liikenneyhtiön sivut
*Bagnes Sveitsin historiallisessa tietosanakirjassa (saksaksi)

### Viitteet

## Aiheesta muualla
Mediapersoona

**Mediapersoona** on julkisuuden henkilö, joka on esillä tiedotusvälineissä myönteisistä tai kielteisistä saavutuksistaan. Monet tunnetut televisiokasvot ovat myös mediapersoonia.

## Tunnettuja mediapersoonia
* Matti Nykänen, suomalainen mäkihyppääjä
* Oprah Winfrey, yhdysvaltalainen televisiojuontaja

## Lähteet
Hamresanden

**Hamresanden** on kaupunginosa Norjan Kristiansandissa. Pieni kaupunginosa tunnetaan erityisesti kolme kilometriä pitkästä hiekkarannastaan. Siellä on kolme leirintäaluetta ja hotelli.

Hamresandenista on vuonna 2010 löytynyt hyvin säilynyt kivikautinen kylä, joka on aikoinaan 5&nbsp;500 vuotta sitten hautautunut muutamassa tunnissa hiekkamyrskyn alle, ja kyläläisten kaikki omaisuus on jäänyt hiekan peittoon. Kylä on kivikaudella sijainnut meren rannalla, mutta sittemmin maankohoamisen vuoksi ranta on siirtynyt yli 70 metrin päähän. Paikalle on suunniteltu vanhusten palvelutaloa, ja kylä tuli esille kaivaustöissä.

## Lähteet
Acheron-luokka (hävittäjä)

**Acheron-luokka** oli Britannian kuninkaallisen laivaston vuosien 1910-1911 laivasto-ohjelmassa tilattujen 23 hävittäjän muodostama alusluokka. Luokka nimettiin uudelleen lokakuussa 1913 I-luokaksi. Alukset palvelivat ensimmäisessä maailmansodassa, minkä päätyttyä jäljelle jääneet myytiin romutettavaksi.

Lisäksi Australian laivastolle valmistettiin samojen piirustusten pohjalta kuusi River-luokan alusta.

## Suunnittelu
Acheron-luokkaan kuului alun perin 20 alusta, mutta näiden lisäksi tilattiin Yarrowilta kolme telakan suunnittelemaa alusta. Australian laivaston aluksista kolme valmistettiin brittiläisillä telakoilla ja toiset kolme Australiassa. Luokan alukset olivat periaatteessa Acorn-luokan alusten kopioita, vaikka luokan nimikkoalus sekä viisi muuta olivatkin niin kutsuttuja telakoiden suunnittelemia erikoisaluksia. Luokkien näkyvimpänä erona oli savuhormien määrä ja muoto sekä 12 naulan tykkien asentaminen hieman edemmäs.

## Alukset
Thornycroftin valmistamat alukset olivat suurimpia luokan aluksista. Niiden pituus oli 77 metriä. Niihin oli asennettu voimakkaimmat 15&nbsp;500 hevosvoiman propulsiojärjestelmät, joiden ansiosta niiden huippunopeudeksi mitattiin koeajoissa 29,4 solmua.
 

## Lähteet

*
*
*

### Viitteet
Limaani

**Limaani** ( < ''turk.'' < ) on tyrskyjen ja rannikkovirtausten jokien suuhun muodostaman vallisärkän erottama suppilomainen merenlahti. Limaani muistuttaa paljon laguunia. Limaaneja on Mustanmeren pohjois- ja etelärannikolla sekä Asovanmeren rannikolla.

## Lähteet
Miekkailu kesäolympialaisissa 1900

Kesäolympialaisten 1900 miekkailukilpailut käytiin 14. toukokuuta – 27. kesäkuuta. Kilpailujen ohjelmassa olivat miesten floretti, kalpa ja säilä amatööreille ja miekkailumestareille sekä amatööreille ja miekkailumestareille avoin kalpa.

## Mitalistit
Lähde: Sports-Reference.com

## Mitalitaulukko

## Lähteet
Presidentin miehet

**Presidentin miehet** () on Alan J. Pakulan ohjaama yhdysvaltalainen elokuva vuodelta 1976. Se pohjautuu Bob Woodwardin ja Carl Bernsteinin Watergate-skandaalia käsittelevään samannimiseen kirjaan. Pääosissa Woodwardina ja Bernsteinina näyttelivät Robert Redford ja Dustin Hoffman.

Elokuva oli ehdolla Oscar-palkinnon saajaksi kaikkiaan yhdeksässä eri kategoriassa. Palkinnon se sai parhaasta miessivuosasta (Jason Robards), sovitetusta käsikirjoituksesta, lavastuksesta ja äänityksestä.

*Presidentin miehet* valittiin vuonna 2010 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. *[[The New York Times]]in* kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.

## Näyttelijät

## Lähteet

## Aiheesta muualla
*
Painonnosto kesäolympialaisissa 1904

**[[Kesäolympialaiset 1904|Saint Louisin olympialaisten 1904]]** painonnosto järjestettiin Francis Field -stadionilla 1.–3. syyskuuta 1904. Kilpaiujen ohjelmassa oli kaksi miesten lajia, kahden käden painonnosto ja käsipaino. Kilpailuihin osallistui yhteensä viisi urheilijaa kahdesta maasta. Kisoihin osallistuneista yhdysvaltalaisista urheilijoista Frank Kugler oli kisoihin osallistuessaan Saksan kansalainen, hän sai Yhdysvaltain kansalaisuuden vuonna 1913. Hän edusti olympiakisojen aikaan St. Louislaista urheiluseuraa ja KOK luetteloi hänet yhdysvaltalaiseksi.

## Mitalistit

## Mitalitaulukko

## Lähteet